Με αφορμή τα πρόσφατα επεισόδια στο Πισοδέρι Φλώρινας, πολλά δημοσιεύματα και αναρτήσεις στα κοινωνικά δίκτυα κάνουν λόγο για παρουσία ξένων δυνάμεων καταστολής στην Ελλάδα και καλούν τους πολίτες να σκοτώσουν τους αστυνομικούς σε εκατοντάδες σχόλια.

Σχετικα Αντιτρομοκρατική: Τα ευρήματα από τη γιάφκα στο Κουκάκι Αντιτρομοκρατική: Τα ευρήματα από τη γιάφκα στο Κουκάκι

Έχουμε ενημερώσει ήδη τη δίωξη ηλεκτρονικού εγκλήματος.

Στο katohika.gr, voicenews.gr, makeleio.gr, attikanea.blogspot.com,

thesecretrealtruth.blogspot.com κτλ, διαβάζουμε:

Σχετικα ΕΟΠΥΥ: Μέτρα για τη διευκόλυνση των πληγέντων από την κακοκαιρία ΕΟΠΥΥ: Μέτρα για τη διευκόλυνση των πληγέντων από την κακοκαιρία

Δείτε τη συνέχεια εδώ.

Σχετική ανάρτηση είδαμε στο Twitter και του προέδρου της «Ελληνικής Λύσης», Κυριάκου Βελόπουλου, αλλά και σε βίντεο από την εκπομπή του:

Κυριάκος Βελόπουλος - Κόντρα & Ρήξη 19/6/18 "ΓΙΑ ΤΗΝ ΚΑΤΑΣΤΟΛΗ ΔΙΑΔΗΛΩΤΩΝ ΣΤΟ ΠΙΣΟΔΕΡΙ ΦΛΩΡΙΝΗΣ" Video of Κυριάκος Βελόπουλος - Κόντρα & Ρήξη 19/6/18 "ΓΙΑ ΤΗΝ ΚΑΤΑΣΤΟΛΗ ΔΙΑΔΗΛΩΤΩΝ ΣΤΟ ΠΙΣΟΔΕΡΙ ΦΛΩΡΙΝΗΣ"

Στο ίδιο μήκος κύματος κινείται και η κα Ραχήλ Μακρή μέσα από ανάρτησή της στο Facebook:

Μια νέα θεωρία συνωμοσίας γεννιέται.

Η χώρα μας λατρεύει τις θεωρίες συνωμοσίας και ο καθένας μπορεί να ισχυριστεί οτιδήποτε χωρίς να παρουσιάσει κανένα στοιχείο, ή να βασιστεί σε μερικά στοιχεία που όμως δεν αποδεικνύουν απολύτως τίποτα. Αυτό ακριβώς συμβαίνει από χθες. Λίγο η πολυεθνική Ταξιαρχία SEEBRIG στο Τύρναβο, λίγο η άσκηση «Καλλίμαχος», λίγο οι ανυπόστατες φήμες ότι οι αστυνομικοί δεν μιλάνε Ελληνικά, λίγο γιατί κρατάνε τις ασπίδες ανάποδα, και έτοιμο το σενάριο. Τα σχόλια στα κοινωνικά δίκτυα που μιλάνε για ξυλοδαρμούς και σκοτωμούς, είναι χιλιάδες.

Είναι αλήθεια πως ξένες δυνάμεις καταστολής δρουν στη χώρα μας;

Ο παραπάνω ισχυρισμός βασίζεται κυρίως στην ύπαρξη στην Ελλάδα της πολυεθνικής Ταξιαρχίας SEEBRIG με έδρα το Τύρναβο. Η πολυεθνική «Ειρηνευτική Δύναμη» Νοτιο-Ανατολικής Ευρώπης Ταξιαρχία SOUTH – EASTERN EUROPE BRIGADE (SEEBRIG) ιδρύθηκε το 1998 και αποτελείται από προσωπικό Ελλάδας, Τουρκίας, Αλβανίας, Βουλγαρίας, ΠΓΔΜ και Ρουμανίας. Η Ταξιαρχία εδρεύει στη χώρα μας από το 2011 και θα αποχωρήσει το 2020. Η σύσταση της SEEBRIG προβλέπεται από τη βασική συμφωνία ίδρυσης της Πολυεθνικής Ειρηνευτικής Δύναμης της ΝΑ Ευρώπης, συμφωνία που υπογράφηκε στα Σκόπια τον Σεπτέμβριο του 1998, Η Ταξιαρχία του Τυρνάβου αποτελεί στρατιωτικό βραχίονα της Πρωτοβουλίας Υπουργών Άμυνας Νοτιοανατολικής Ευρώπης (South-Eastern Europe Defence Ministerial Process – SEDM. Κύριος στόχος της Πρωτοβουλίας SEDM είναι «η ενίσχυση της κατανόησης και της πολιτικο-στρατιωτικής συνεργασίας στην περιοχή, προκειμένου να ενισχυθεί η σταθερότητα και η ασφάλεια στη Νοτιοανατολική Ευρώπη μέσω της ενδυνάμωσης της περιφερειακής αμυντικής συνεργασίας. (Πηγή: eleftheria.gr).

Στις 23 Αυγούστου 2017, ο Ρουμάνος Ταξίαρχος Tudorica Petracha, ανέλαβε τη διοίκηση της SEEBRIG από τον Τούρκο Ταξίαρχο Faruk Metin. Σύμφωνα με επίσημη ανακοίνωση του Υπουργείου Εθνικής Άμυνας, η Ταξιαρχία έχει αναπτυχθεί μια μόνο φορά, όταν ανέλαβε τη Διοίκηση της Πολυεθνικής Ταξιαρχίας στην Καμπούλ για ένα εξάμηνο το 2006.



Η Ταξιαρχία SEEBRIG έχει διοργανώσει ή έχει λάβει μέρος σε σειρά ασκήσεων που αφορούν αντιμετώπιση καταστροφών και παροχής βοήθειας, καθώς και σε σενάρια διαχείρισης κρίσεων σε εμπόλεμες περιοχές, αναλαμβάνοντας ειρηνευτικές αποστολές. Ουδέποτε η Ταξιαρχία έχει αναπτυχθεί σε κατοικημένη περιοχή, ούτε έχει εκτελέσει ασκήσεις καταστολής πλήθους. Ο Ελληνικός Στρατός έχει διεξάγει στο παρελθόν ασκήσεις εναντίον «διαδηλωτών», ωστόσο δε πρόκειται για κάτι καινούργιο (βλέπε άσκηση «Καλλίμαχος 2011»), διότι όλες οι δυνάμεις του ΝΑΤΟ, στις εμπόλεμες ζώνες όπως στο Αφγανιστάν, εκπαιδεύονται στην καταστολή ταραχών ομάδων πολιτών (άμαχου πληθυσμού) στην εμπόλεμη ζώνη για πολύ απλούς λόγους. Στις περιοχές αυτές οι αντάρτες Ταλεμπάν καθώς και άλλοι αντιφρονούντες κινούνται συνεχώς μεταξύ μιας μάχιμης μονάδας και μιας οικογενειακής ζωής (πηγή: ekeo.gr).

Η άσκηση πραγματοποιήθηκε στο στρατόπεδο “Κορομηλά” στην Αργυρούπολη Κιλκίς από την 71η Aερομεταφερόμενη Tαξιαρχία, που συμμετέχει στη Δύναμη Ταχείας Αντίδρασης (NRF) του ΝΑΤΟ.

Ο Ρουμάνος διοικητής της Ταξιαρχίας SEEBRIG υπεύθυνος για το αιματοκύλισμα στο Πισοδερι;

Διάφορα δημοσιεύματα χρησιμοποίησαν τη φωτογραφία αξιωματικού της ΕΛ.ΑΣ. με τον ισχυρισμό πως πρόκειται για το διοικητή της SEEBRIG που ανέλαβε τη καταστολή των διαδηλώσεων στο Πισοδέρι.

Ο πραγματικός διοικητής της Ταξιαρχίας ωστόσο, απεικονίζεται στη παρακάτω εικόνα και δεν έχει την παραμικρή σχέση με τον παραπάνω αξιωματικό της ΕΛ.ΑΣ.

Από που ξεκίνησαν οι φήμες για τη δράση της SEEBRIG στην Ελλάδα;

Από τη πρώτη στιγμή που η Ταξιαρχία SEEBRIG εγκαταστάθηκε στη χώρα μας (2011), κυκλοφόρησαν ανυπόστατα δημοσιεύματα πως πρόκειται για μια ξένη δύναμη καταστολής εναντίον Ελλήνων πολιτών. Πολύ πιο πρόσφατα (1/18), η φήμη άρχισε να διακινείται εκ νέου από το μπλογκ «ΕΣΧΑΤΗ ΓΡΑΜΜΗ ΑΝΑΣΧΕΣΕΩΣ». Το ίδιο ιστολόγιο τις τελευταίες ημέρες προέβη σε πολλές σχετικές δημοσιεύσεις. (δείτε εδώ, εδώ και εδώ).

Διαβάστε τη συνέχεια στα Ellinika Hoaxes.